คลังลดขาดดุล-กู้นอกงบเพิ่ม
"กิตติรัตน" โชว์แผนลดขาดดุลงบประมาณ หลังมีแผนต้องกู้ลงทุนโครงสร้างพื้นฐาน 2 ล้านล้านบาท
30 พ.ย. 2555

"กิตติรัตน" โชว์แผนลดขาดดุลงบประมาณ หลังมีแผนต้องกู้ลงทุนโครงสร้างพื้นฐาน 2 ล้านล้านบาท
นายกิตติรัตน์ ณ ระนอง รองนายกรัฐมนตรี และรมว.คลัง กล่าวว่า ปีงบประมาณ 2557 รัฐบาลจะทำงบประมาณขาดดุลลดลงเหลือ 2.25 แสนล้านบาท  หรือ 2% ของจีดีพี ลดลงจากงบประมาณ 2555 ที่ขาดดุล 3 แสนล้านบาท และปีงบประมาณ 2555 ขาดดุล 4 แสนล้านบาท 
"การขาดดุลไม่เกิน 3% ของจีดีพี เป็นที่ยอมรับของหลายๆ ประเทศ ว่าอยู่ในเกณฑ์ที่ดีไม่น่าเป็นห่วงเรื่องฐานะการเงินการคลัง" นายกิตติรัตน์ กล่าว
นายกิตติรัตน์ กล่าวว่า รัฐบาลเตรียมเสนอร่างพระราชบัญญัติลงทุนโครงสร้างพื้นฐานในระบบคมนาคมขนส่ง วงเงิน 2 ล้านล้านบาท ระยะเวลาลงทุน 7 ปี ซึ่งจะช่วยให้เกิดการเชื่อมโยงเส้นทางการขนส่งสินค้า ลดต้นทุนโลจีสติกส์ และช่วยกระตุ้นให้เศรษฐกิจไทยขยายตัวมั่นคง แต่จะทำให้หนี้สาธารณะของไทยเพิ่มสูงขึ้นมาอยู่ที่ 50%  ของจีดีพี แต่ยังไม่เกินกรอบความยั่งยืนทางการคลังที่กำหนดไว้ที่ 60% ของจีดีพี